280.000 kroner er på vej til VEB, Outlaws og Bulldogs, skriver Kanal Frederikshavn. Onsdag skal kommunens økonomiudvalg behandle ansøgninger fra de tre klubber. Klubberne søger om, at få samme beløb som i 2010, hvilket vil sige at Vendsyssel Elite Badminton får 200.000 kr., mens de to floorballklubber hver kan se frem til 40.000 kr. Borgmester Lars Møller havde ellers varslet, at der skulle kigges nærmere på netop sponsoraftalen mellem kommunen og klubberne, men ifølge Kanal Frederikshavn bliver der altså ikke ændret på aftalen.

Opsummering:
Selvom der var varslet nedskæringer på området, ser sponsoraftalerne med eliteidrætsklubberne i Frederikshavn Kommune ud til at bestå.